GLI-09-2105

Malmö, 27.05.2021.

Džematima i imamima IZBUŠ-a

**Predmet: Nove instrukcije za organizaciju vjerskih aktivnosti u džematima**

Esselamu alejkum,

Na osnovu odluke državnih organa Švedske o ublažavanju epidemioloških mjera, obavještavamo vas da će od **1. juna 2021.** u vjerskim objektima biti dozvoljeno okupljanje do 50 osoba u isto vrijeme. Uvjet za to je da su prostorije dovoljno velike da se osigura fizička distanca, kao i da mjesta za molitvu budu obilježena.

Shodno tome, za organiziranje ovih aktivnosti u našim džematima odgovoran je džematski odbor, koji je dužan da pripremi sljedeće:

* da redovno vršni dezinfekciju prostorija
* da na vidno mjesto postavi pismeno uputstvo za boravak u prostorijama
* da pripremi dezinfekciona sredstva za ruke na ulazu u prostorije
* da osigura nadzor da se poštuju mjere fizičke distance i druge propisane mjere
* da omogući ulaz u prostorije 15 minuta prije namaskog vremena, a da ih zaključa sa početkom namaza ili čim se skupi maksimalno dozvoljeni broj do 50 osoba
* ukoliko su prostorije manje kvadrature, vodit će se računa da broj prisutnih ne ugrozi mjere fizičke distance od najmanje 1,5 metar

Imamima preporučujemo da skrate trajanje hutbe, a da poslije farz namaza prouče zajednički zikr, nakon čega će se džematlije odmah razići.

Džematlije su dužni da se pridržavaju ograničenja koja su propisali državni organi:

* osobe sa respiratornim i drugim poteškoćama, kao i simptomima koji upućuju na influencu, ne mogu dolaziti u prostorije
* osobe koje dolaze u prostorije dužne su abdest uzeti kod kuće i da sa sobom ponesu vlastitu serdžadu
* rukovanje i svaki drugi fizički kontakt nije dozvoljen

Napominjemo da, u slučaju pogoršanja epidemiološke situacije na nekom području, sreski organi i dalje mogu donositi dodatna ograničenja za svoje područje.

Uz dovu Allahu, dž.š., da nam pomogne u svim hairli poslovima, srdačno vas selamimo i želimo svako dobro.

Glavni imam:



Idriz-ef. Karaman